**Ante Kovačić**

* književnik, novinar, feljtonist

**Djela:** književni je rad započeo još u školskoj klupi

**Romani i pripovijesti:** *Baruničina ljubav*, *Fiškal*, *Među žabari*, *U registraturi*, *Sabrane pripovijesti*

* + - * tekstovi su mu često tendencionalni (u službi neke ideje)

**Ante Kovačić, *U registraturi* (roman, 1888.)**

* roman je tijekom 1888. izlazio u nastavcima u *Vijencu*

**Književni rod:** epika

**Književna vrsta:** roman

**Vrsta romana:**

1. **socijalni roman** (oslikava socijalnu stvarnost s kraja 19. st.)
2. ***Bildungsroman*** (roman o odgoju ili o razvitku karaktera)
3. **ima i elemente psihološkoga romana**

**Tema:** djetinjstvo, školovanje i život darovitoga seoskog dječaka Ivice Kičmanovića; odnos sela i grada (razvoj kapitalizma na selu, razvoj gradskoga kriminala)

**TEMATSKA RAZINA ROMANA**

U prvom je planu sudbina nadarenoga seoskog dječaka Ivice Kičmanovića koji je sa sela došao u grad na školovanje. Prateći njegov život, pisac prikazuje hrvatsko društvo u drugoj polovici 19. stoljeća, s posebnim naglaskom na tragičnoj sudbini hrvatskoga intelektualca seoskoga podrijetla (Šenoa, *Prijan Lovro*).

Obrađujući realističku temu odnosa sela i grada, Kovačić se kritički odnosi prema hrvatskoj stvarnosti. U središtu je njegova interesa sukob sela i grada. Grad je za pisca izvor svih zala i nemorala pa društvena kritika najjače dolazi do izražaja upravo u opisima gradske sredine.

Autobiografski sloj romana (djetinjstvo na selu, odlazak u grad na školovanje) prisutan je pretežno u prvom dijelu romana. Rodno Hrvatsko zagorje opisano je lirskim tonovima: bez obzira na težinu seoskoga života, osjeća se Kovačićeva ljubav prema selu i djetinjstvu provedenom u njemu.

**Sadržaj:** Roman *U registraturi* zamišljen je kao dnevnik glavnoga junaka Ivice Kičmanovića, ali tako da se, u bučnom razgovoru pojedinih spisa i registara u registraturi i sam dnevnik „ispovijeda“. Pri kraju romana to ispovijedanje prestaje, a pripovjedač iznosi posljednje događaje iz života glavnog junaka.

**Kompozicija: uokvirena kompozicija (sadašnjost – prošlost – sadašnjost)** – pripovijedanje o Ivici Kičmanoviću započinje i završava u prostoru registrature

**Građu romana možemo podijeliti na 3 dijela:**

1. **dio:** djetinjstvo Ivice Kičmanovića, njegov odlazak u grad, susret s Laurom, izgon iz

Mecenina doma

1. **dio:** Ivičin povratak na selo, prilike na selu i njegov ponovni povratak u grad
2. **dio:** Laura postaje hajdučica, poziva Ivicu da pođe s njom u svijet, a kad je on odbije, ona

ubija sve njegove pa na kraju i sama strada. Ivičin je život upropašten, on postaje

čudak, samac bez igdje ikoga, poludi i ubija se.