**KLASIČNA KNJIŽEVNOST (ANTIČKA KNJIŽEVNOST)**

**Trajanje:** **od 8. st. pr. Kr.** (Homerovi epovi *Ilijada* i *Odiseja*) **do 476. godine poslije Kr.** (pad Zapadnog Rimskog Carstva)

* obuhvaća gotovo jedno i po tisućljeće (trajala je jako dugo)

Naziv ***antička književnost*** potječe od latinske riječi ***antiquus*** što znači ***star, starinski, drevan.***

Naziv ***klasična književnost*** jer nije samo stara, nego i **u vrijednosnom smislu uzorna.**

**Podjela klasične (antičke) književnosti:** a) grčka književnost

b) rimska književnost.

**Tri razdoblja antičke književnosti:**

1. razdoblje – dominira grčka kultura polisa (država-gradova)
2. razdoblje – helenizam (započinje u 4. st. pr. Kr.); u ovom se razdoblju grčka kultura širi izvan dotadašnjih granica zahvaljujući osvajanjima Aleksandra Velikoga
3. razdoblje – rimsko razdoblje koje započinje uzdizanjem Rima, tj. Rimskoga Carstva u 1. st. i traje do njegova pada u 5. st.

**Književnost kakvu danas poznajemo ima začetke u staroj Grčkoj.** Književnost tada postepeno **napušta obrednu ulogu i poprima estetsku ulogu**.

U antici su utemeljene i **najvažnije književne vrste**: ep, tragedija, komedija, basna, lirska pjesma (himna, oda, elegija, epigram).

**U središtu** je antičkih djela **čovjek i njegova sudbina**.

**ANTIČKA GRČKA KNJIŽEVNOST**

Antička je grčka književnost **napisana u stihu**. Stih je bio **heksametar**, **stih od šest stopa**, a predaja kaže da su ga Grci dobili od boga Apolona.

U heksametru se izmjenjuju dugi i kratki slogovi – kvantitativna versifikacija.

**NAJZNAČAJNIJI KNJIŽEVNI PREDSTAVNICI:**

|  |  |  |
| --- | --- | --- |
| 8. st. pr. Kr. | antički ep | **Homer, *Ilijada; Odiseja***   * obrađuju teme važne za život čitave zajednice (kolektiva): sukobi i ratovi, podvizi velikih junaka, ali i teme putovanja i povratka kući |
| 7./6. st. pr. Kr. | lirska poezija | **Alkej, Sapfa, Anakreont i Pindar**   * njihove se pjesme pjevaju/izvode uz glazbenu pratnju lire; otuda naziv *lirika* |
| 6. st. pr. Kr. | basna | **Ezop**   * basna je dugo bila popularna i u narednim razdobljima zbog istaknute odgojne uloge |
| 5./4. st. pr. Kr. | tragedija | **Eshil, *Okovani Prometej***  **Sofoklo, *Kralj Edip*; *Antigona***  **Euripid, *Elektra*; *Medeja***  - to je doba najvećeg procvata grčke umjetnosti  - u središtu je čovjek i njegov unutarnji svijet; zbog toga su ta djela i danas aktualna  - početak kazališta kakvoga danas poznajemo |
|  | komedija | **Aristofan, *Ptice***  - bavi se suvremenim i aktualnim temama prikazujući ih na smiješan način |

**ANTIČKA RIMSKA KNJIŽEVNOST**

* naziv je dobila prema glavnom gradu Rimskoga Carstva

**Odnos između antičke grčke i rimske književnosti**

* Rimljani su pokorili Grke. Osim teritorija, preuzeli su i njihovu kulturu, književnost, umjetnost…
* U svojim su djelima nastojali oponašati tu grčku književnost – bili su njeni nastavljači i usavršavatelji.
* Rimska je književnost posredovala pri prenošenju grčke književnosti u Europu (tako su grčke književne vrste stigle do Europe).
* Rimljani razvijaju i brojne vlastite žanrove (primjerice, stvorili su novu književnu vrstu – satiru).

**NAJZNAČAJNIJI KNJIŽEVNI PREDSTAVNICI:**

|  |  |  |
| --- | --- | --- |
| 3./2. st. pr. Kr. | komedija | **Tit Makcije Plaut, *Aulularia* (*Škrtac*)** |
| 1. st. pr. Kr. | antički ep | **Vergilije, *Eneida*** |
| priče u stihu | **Ovidije, *Metamorfoze*** |
| lirika | **Katul, Marcijal (epigrami)** |
| poslanice | **Horacije, *Poslanica Pizonima***  Pizonima naziva mlade pjesnike i u ovoj poslanici savjetuje im kako trebaju pisati da bi njihova djela bila kvalitetna i vrijedna. |