**Dobriša Cesarić, *Vagonaši***

**Motivi:** vagon, napuštena pruga, drač, glad, plač, alkohol, roblje rada

**Tema:** siromaštvo, društvena nepravda

**Vrsta pjesme s obzirom na temu:** socijalna lirska pjesma

**Problemi** o kojima pjesnik progovara: siromaštvo, društvena nepravda, alkoholizam, nasilje u obitelji

**Kompozicija:** strofična pjesma (10 strofa)

**Lice u kojem je pjesma ispjevana:** 1. lice množine (*Mi stanujemo u vagonu*)

**Pjesničke slike:**

1. **vizualna** (*U jednom kutu nam je krevet, / A kuhinja u drugom kutu*.)
2. **auditivna** (*Zapjeva neko hrapavim glasom*)
3. **gustativna** (*No rakije, rakije, rakije amo / Jer utjehe nema u vodi.*)
4. **olfaktivna** (*U ovom kraju stareži i dima*)

**Vrsta strofe:** 10 katrena

**Vrsta stihova:** stihovi se kreću u rasponu od dva (*Duga*) do jedanaest slogova (*Alkohol ubija… znamo, o znamo,*) Prevladavaju deveterci i deseterci. Ritam je umjeren i ujednačen. Stih je vezani.

**Vrsta rime:** isprekidana (1. strofa), unakrsna (2. strofa)

**Pjesnički postupci:**

1. **pjesnička sloboda** (svaki stih počinje velikim početnim slovom)
2. **opkoračenje** (*U ovom kraju stareži i dima / Najljepši dan poružni*.)
3. **prebacivanje** (*A naša ulica je duga, / Duga*…)
4. **ponavljanje**: riječi (*duga, duga; rakije, rakije*), ponavljanje strofe (7. i 10. strofa vrlo su slične)

**Pjesnički jezik:**

1. **izbor riječi**: *stareži* (starosti), *nahereni* (nakrivljeni), *drač* (korov), *bije* (tuče), *roblje* (robovi), *škodi* (šteti)
2. **stilske figure:**

* **epiteti**: *željezni, nahereni, tužni* (dimnjak), *napuštena* (pruga), *hrapav* (glas)…
* **inverzija:** *Tu svaki vagon dimnjak ima*
* **personifikacija:** dimnjak tužni, *Umjesto nas putovahu svijetom / naši stanovi*
* **elipsa:** *Nedjelja. Tužno.*
* **kontrast**: ljepota – ružnoća (2. strofa), bogati – siromašni (8. strofa)
* **usporedba**: *Ko naš bijeli željeznički broj.*
* **asonanca:** *željezni, nahereni*, *Zaborave na glad i plač*
* **anadiploza**: *… Znamo, o* ***znamo****,*

***Znamo*** *da alkohol škodi.*

* Stilska figura u kojoj se jedna ili više riječi s kraja jednoga stiha ponavljaju na početku sljedećega stiha.
* **polisindeton**: ***I*** *naše oči dalje gasnu, /* ***I*** *znoje se u radu dlanovi.*
* Stilska figura u kojoj se ponavlja veznik bez gramatičke potrebe.

**Zadatak za učenike – na satu rješavaju.**

* Promotri sve elemente koji su utjecali na pjesnički ritam.
* Napiši svoj dojam o pjesmi uz obveznu argumentaciju.