**EPIKA – temeljni pojmovi (2. dio)**

1. **PRIPOVJEDAČ** – onaj koji u djelu pripovijeda. To može biti autor, neki lik iz djela ili više njih…
2. **pripovjedač u prvom licu; subjektivni pripovjedač** – pripovijeda priču izravno, sudionik je zbivanja; nepouzdani pripovjedač
3. **pripovjedač u trećem licu; objektivni pripovjedač** – nije sudionik zbivanja; pripovijeda neizravno, pouzdani pripovjedač
4. **pripovjedač u drugom licu** – pripovjedač se izravno obraća liku ili čitatelju; uvođenjem ovakvoga pripovjedača autor stavlja naglasak na odnos između pripovjedača i teme kojom se bavi u svom djelu.

**Zadatak za učenike:**

* Proučiti na 151. i 154. str. čitanke ulomke iz književnih djela u kojima su zastupljeni različiti tipovi pripovjedača.
* Uočiti za svaki tip pripovjedača obilježja koja smo naveli.

1. **PRIPOVJEDNE TEHNIKE** – opisivanje, pripovijedanje (naracija), dijalog, monolog, unutarnji monolog, sjećanja, razmišljanja, raspravljanje, pisma…
2. **GRAĐA** – ono što nam pisac pripovijeda; elementi od kojih gradi svoju priču; njih možemo zamisliti i u zbilji (događaji, likovi…)
3. **IZVORI** – pisac često, da bi došao do neke građe, mora proučiti neke izvore. To mogu biti povijesni izvori, literarni izvori, novinski članci, televizijske emisije… izvor može biti i sam život
4. **RETARDACIJA** **(usporavanje)** – zaustavljanje radnje, udaljavanje od bitnoga, odlaže se napetost…

**Postiže se: DIGRESIJOM** (objašnjavanje, opisivanje)

**EPIZODAMA** (uvode se novi likovi i događaji)

**PONAVLJANJEM** (ponavlja se ono što je već prije rečeno; često u narodnoj

književnosti)

**PODJELA EPIKE**

1. **PREMA PODRIJETLU**: **usmena** (narodna, anonimna) i **umjetnička** (znamo ime autora)
2. **PREMA NAČINU NA KOJI JE PISANA**: epika u stihu i epika u prozi

**Epika u stihu:**

**epska pjesma** – kratko djelo pisano u stihovima, ima malo događaja, jedan do dva lika, malo epizoda, radnja teče brzo

**ep (spjev)** – opsežno pripovjedno djelo pisano u stihovima, ima puno događaja i likova, s obzirom na temu može biti povijesni, junački, religijski, viteški…

**epopeja** – vrsta epa koja govori o stoljetnom iskustvu nekoga naroda ili o prijelomnim godinama u njegovu životu

**Epika u prozi** – epika koja je pisana u rečenicama kao sastavak (bez stihova); jednostavna i složena djela; književna djela, novinski tekstovi, znanstvena djela…

1. **PREMA SLOŽENOSTI**:

**jednostavni epski oblici** – mit, basna, bajka, legenda, zagonetka, vic, poslovica i saga

**složeni epski oblici** – novela, pripovijetka i roman