**SREDNJI VIJEK U EUROPI**

**TRAJANJE:** od 476.godine (pad Zapadnog Rimskog Carstva) do 1492.godine (otkriće Amerike). Neki za kraj uzimaju i 1453. godinu (osmansko osvajanje Carigrada).

**OBJAŠNJENJE NAZIVA:** htjelo se naglasiti da se nalazi **u sredini** između antike i renesanse

**DRUŠTVENO-POLITIČKE PRILIKE:**

* Europa je u to vrijeme bila podijeljena na puno malih država
* feudalni društveni poredak
* ideal viteštva
* česte provale barbara
* kuga
* siromaštvo
* križarski ratovi

**EUROPSKA SREDNJOVJEKOVNA KNJIŽEVNOST**

**TEME:**

**a) religiozne (vezane uz Crkvu i *Bibliju*) –** moralističnost i didaktičnost (poučnost)

**b) svjetovne (nisu vezane uz Crkvu)** – teme iz viteškoga života

**JEZICI:**

od 4. do 9. st. književnost se stvara na **latinskom** jeziku, a potom i na **narodnim** jezicima

**ZNAČAJKE:**

1. Crkva ima dominantnu ulogu, redovnici su zapisivači, prepisivači i prevoditelji
2. oni se služe latinskim – jezikom tadašnje učene Europe
3. to je razdoblje početka pismenosti i književnosti mnogih naroda
4. vrijeme nastanka velikih nacionalnih epova

**RELIGIOZNA KNJIŽEVNOST**

**a) lirika:** pjesme koje se pjevaju u crkvama

* **vagantska lirika (*Carmina Burana*)** – zbornik SV svjetovne i religiozne lirike na latinskom i njemačkom jeziku (oko 1230. godine)
* vaganti su bili anonimni pjesnici, često nezavršeni studenti teologije

**b) epika / diskurzivni književni oblici:** ispovijesti i životopisi svetaca

* **sv. Aurelije Augustin, *Ispovijesti***

**c) drama**

* **liturgijske drame:** imaju religijsku temu najčešće preuzetu iz *Biblije* i izvode se u crkvama
* **poluliturgijske drame (crkvena prikazanja):** miješaju se religiozne i svjetovne teme; izvode se na trgovima ispred crkve jer, s obzirom na temu, nisu dostojne da se izvode unutar crkve

**Poluliturgijske se drame dijele na misterije, moralitete i mirakule.**

**Misteriji** su crkvena prikazanja koja prikazuju muku Kristovu.

**Moraliteti** su crkvena prikazanja koja se odnose na kršćansko moralno poučavanje (pitanje dobra i zla).

**Mirakuli** su crkvena prikazanja koja prikazuju legende o životopisima svetaca.

**SVJETOVNA KNJIŽEVNOST**

**a) lirika:**

* **trubadurska lirika** s ljubavnom temom koja pjeva o ljubavi vitezova prema izabranim gospama (njeguju **kult dame**)

**Trubaduri** se javljaju u Francuskoj krajem 11. st.

U Njemačkoj se trubaduri nazivaju **minnesangeri**, a javljaju se u 12. st.

* **vagantska lirika (*Carmina Burana*)** – zbornik SV svjetovne i religiozne lirike na latinskom i njemačkom jeziku (oko 1230. godine)

**b) epika:**

* **SV nacionalni epovi:**
* ***Beowulf*** (engleska književnost)
* ***Pjesan o Rolandu*** (francuska književnost)
* ***Pjesma o Cidu*** (španjolska književnost)
* ***Pjesma o Nibelunzima*** (njemačka književnost)
* ***Kalevala*** (finska književnost)

**ZNAČAJKE SVIH SV EPOVA**

1. Pisani na nacionalnim jezicima (a ne na latinskome).
2. Središnji je lik hrabri nacionalni junak koji se bori protiv sila zla (i prirodnih i natprirodnih) iskazujući svoje junaštvo.
3. Kao podloga za pisanje djela poslužio je neki (obično manje važan) povijesni događaj koji se isprepliće s legendom, fantastikom, kršćanskim učenjem i moralnim načelima onoga doba.
4. Brojna su stilska sredstva u službi veličanja glavnoga lika: stalni epiteti, hiperbola, kontrast, metafora, usporedba…

* **SV viteški romani:**
* ***Roman o Troji***
* ***Roman o Tebi***
* ***Roman o Eneji***
* ***Roman o Aleksandru***
* ***Roman o Tristanu i Izoldi***

**c) drama:**

* od antičkih oblika preživljava jedino ***mim***

**Mim** je poseban oblik pučke predstave s kratkim prizorima iz života puka.