**GRČKA DRAMA (grč. drama = radnja)**

**Postanak umjetnosti vezan je uz slavljenje bogova.** Grci su bili mnogobošci, slavili su mnoge bogove i to riječju, glazbom i plesom, **a osobito je omiljen bio bog plodnosti, berbe i vina – Dioniz.**

**TRAGEDIJA**

* potječe još iz antičke Grčke
* tada je bila u stihovima, ali danas je najčešće u prozi

**TRAGEDIJA je dramska vrsta koja ima tragičan završetak (najčešće smrt glavnoga lika), a likovi su najčešće odlučni i plemeniti pojedinci koji zastupaju određene ideale i zbog njih stradaju.**

**Antička tragedija razvila se iz ditiramba**, **pjesme u čast boga Dioniza**. Ditiramb je bio pjesma koja se izvodila uz ples i sviranje, a u početku se sastojala od naizmjeničnog istupanja zbora i zborovođe (i tu je početak tragedije). Začetnik pisanja tragedija: **Tespis**.

Najveći je **procvat** tragedija doživjela **u 5. st. prije Krista.**

**Objašnjenje naziva:** naziv *tragedija* potječe od dviju grčkih riječi: *tragos* (jarac) i *oda* (pjesma). Taj je naziv dobila jer su u antičko doba članovi kora (zbora) bilo zaogrnuti jarčevom kožom.

**Cilj tragedije:**

Prema mišljenju grčkog filozofa i teoretičara tragedije Aristotela, cilj tragedije je izazvati strah i sažaljenje gledatelja te na taj način pročistiti njihove osjećaje. To pročišćenje on naziva **katarzom.**

**Najvažniji grčki tragičari:**

1. **Eshil – uveo 2. glumca**
2. **Sofoklo – uveo 3. glumca**
3. **Euripid**

**KOMEDIJA**

**KOMEDIJA – nastaje gotovo istodobno kada i tragedija. Razvila se iz veselih ophoda (povorki) čiji su sudionici nosili simbole plodnosti pjevajući vesele pjesme.**

**Objašnjenje naziva: grč. *komos* – veseli ophod; *oda* - pjesma**

**I tragedija i komedija nastale su kada se iz pjesme razvio dijalog.**

**Najznačajniji grčki komediografi bili su Aristofan (5. st. pr. Kr.) i Menandar (4. st. pr. Kr.) koji je osobito utjecao na rimsku komediju i Plauta. Aristofanove komedije bile su poznate po političkoj satiri, a Menandrove po ljubavnim zapletima i likovima s tipičnim osobinama.**