**HIPERONIMI – HIPONIMI - KOHIPONIMI**

U riječi možemo odrediti **značenjske sastavnice**. One su u **hijerarhijskom odnosu**:

npr. **godina** (**nadređenica, hiperonim**)

siječanj

veljača (**podređenice, hiponimi**)

ožujak

…

* Budući da svi mjeseci imaju isti nadređeni pojam (*godina*), oni su međusobno ravnopravni i nazivaju se **supodređenice** ili **kohiponimi**.

Pred vama se nalazi sljedeći niz riječi:

orhideja, stablo, jela, biljka, cvijet, listopadno drvo, visibaba, proljetnice, zimzeleno drvo, platana, jaglac, bor, trajnice.

Na shematskom je prikazu predočen njihov hiperonimijski – hiponimijski – kohiponimijski odnos. Pozorno proučite shematski prikaz.

BILJKA

STABLO

CVIJET

PROLJETNICE

TRAJNICE

ZIMZELENO DRVO

LISTOPADNO DRVO

jela

jaglac

orhideja

visibaba

platana

bor

**Zadatak za učenike:**

Napišite niz riječi koje se međusobno nalaze u odnosu hiperonima – hiponima – kohiponima i potom taj odnos shematski prikažite kao na gornjem primjeru.

**Značenjski odnosi među riječima:**

* **sinonimija** – pojava kada riječi imaju isti ili gotovo isti sadržaj (značenje), a različit izraz (npr. *glazba – muzika*)
* **antonimija** – pojava kada riječi imaju suprotan sadržaj (značenje) i različit izraz;

npr. dobar – *loš*

* **homonimija** – pojava kada riječi imaju isti izraz, a različit im je sadržaj (značenje); npr. *sud* (posuda) *– sud* (institucija)
* **paronimija –** pojava kada riječi imaju sličan izraz, a različit im je sadržaj (značenje); *knjižnica – knjižara, elektronski – elektronički, psihološki – psihički…*