**STRUKTURA (NARAV) JEZIČNOGA ZNAKA**

**Svaki jezični znak ima tri dijela:**

1. **izraz** (*niz slova ili niz glasova od kojih se sastoji* )

2. **sadržaj** (*definicija toga što imenujemo*)

3. **sam imenovani predmet** (*ono što pripada izvanjezičnoj zbilji, ono što možemo*

*osjetiti, proživjeti, dodirnuti… u stvarnom, realnom svijetu*)

**Shematski prikaz trodijelne strukture jezičnoga znaka:**

A

**A – izraz jezičnog znaka**

*Ako jezični znak zapisujemo, onda je to niz slova kojima se pritom služimo.*

*Ako jezični glas izgovaramo, onda je to niz glasova koje pritom izgovaramo.*

***npr. m + i + š***

**B – sadržaj jezičnog znaka**

(ono što ta riječ ili izraz označava, definicija)

***miš*** *- mala životinja, pripada porodici glodavaca, ubraja se u štetočine, razlikujemo šumskoga i poljskog miša…*

C

B

**C – sam imenovani predmet, biće,**

**pojava**

Ne pripada jeziku, već izvanjezičnom svijetu.

***Miš*** *kojega možemo uhvatiti, držati ga u rukama, osjetiti ga dodirom.*

PRIRODA (NARAV) JEZIČNOGA ZNAKA (primjer broj 2)

Jezični se znak sastoji od:

1. izraza - to je materijalna strana jez. znaka

npr. /š/k/o/l/a/ (niz glasova ili slova)

2. sadržaja – značenje riječi

npr. škola = zgrada u kojoj se uči, ustanova, stjecanje naobrazbe…

* ovim se dijelom jez. znaka bavi semantika

3. imenovanoga predmeta, on ne pripada jeziku već je dio izvanjezične zbilje

**Veza između izraza i sadržaja jezičnoga znaka dogovorena je (proizvoljna/arbitrarna) unutar jedne jezične zajednice** *(hrvatskoga jezika, engleskoga, jezika, talijanskoga jezika, mađarskoga jezika…).*

**Tako se jedan te isti sadržaj u različitim jezicima ostvaruje različitim izrazima (riječima).**

|  |  |  |
| --- | --- | --- |
| hrvatski jezik | engleski jezik | njemački jezik |
| *kišobran* | *umbrella* | *der Schirm* |
| *mačka* | *cat* | *die Katze* |
| *vatromet* | *fireworks* | *das Feuerwerk* |
| *autocesta* | *motorway* | *die Autobahn* |
| *selo* | *village* | *das Dorf* |

Promotrite sljedeće primjere.

**Izuzetak** od gore navedenoga su **onomatopejske riječi**: pljus! mljac! šmrc!

**Jezikoslovlje ili lingvistika je znanost koja proučava jezik i govor, svaki za sebe i u uzajamnom odnosu.**

SUSTAVI ZNAKOVA ZA SPORAZUMIJEVANJE

1. JEZIČNI SUSTAVI

Jezik – apstraktan sustav znakova i pravila po kojima se ti znakovi kombiniraju.

Govor – konkretna realizacija jezika.

1. NEJEZIČNI SUSTAVI

* dogovoreni društveni znakovi kojima komuniciramo:

neverbalna komunikacija (geste, mimika, grimase…), prometni znakovi, dimni signali, Brailleovo pismo…

SEMIOLOGIJA – znanost koja proučava život i ulogu znakova u društvu.