**OPISIVANJE**

Opisivati možemo sve ono što zapažamo osjetilima:

* **fizički svijet** (prostor, prirodu, predmete, čovjeka) i
* **čovjekov unutarnji svijet** (psihička stanja, emocije i sl.).

Opisujući ukazujemo na karakteristična obilježja onoga što opisujemo.

**Osjetila kojima doživljavamo svijet koji nas okružuje:**

* osjetilo vida (vizualno)
* osjetilo sluha (auditivno)
* osjetilo njuha (olfaktivno)
* osjetilo okusa (gustativno)
* osjetilo dodira (taktilno).

**statični** (prevladavaju imenice i pridjevi) **i** **dinamični opis** (prevladavaju glagoli)

**objektivni i subjektivni opis**

(proučite dva opisa grada Karlovca na 30. str *Fon-Fona* i uočite razliku između subjektivnoga i objektivnoga opisivanja)

**VRSTE OPISA**

**opis vanjskoga prostora** (eksterijera) **i opis unutrašnjega prostora** (interijera)

**s obzirom na svrhu:** umjetnički, znanstveni, popularnoznanstveni, tehnički opis…

**Portret** – kada opisujemo portret, odnosno lik, u opisivanju uočavamo dva sloja:

* **vanjski portret** – opis vanjskoga izgleda (odjeća, dijelovi tijela, stas, držanje, kretnje, frizura…)
* **unutarnji portret** – opis ponašanja, psihološki portret, odnos prema drugima…

**Zadatak:** trebate pročitati opis na 31. str. *Fon-Fona* (August Šenoa, Prijan Lovro). Usporedite opis s fotografijom koja se nalazi ispod teksta.

Kako sastaviti opis?

**1. PRIPREMA**

Uočavamo što više pojedinosti (detalja) koje čine cjelinu i njihovu ulogu u kontekstu (opisa).

**2. OPISIVANJE (KOMPOZICIJA)**

**Uvodni dio:** dojam, obrazloženje izbora i sl. Uvodom nas opisivač priprema za ono što slijedi.

**Razrada:** Nekim redom opisujemo ono što promatramo – nastojimo uočiti što više detalja pomoću kojih ćemo dobiti vjerniju sliku onoga što opisujemo. Rečenice povezujemo u skladan tekst.

**Slikovitost** opisa postižemo imenicama i pridjevima, **dinamičnost** opisa postižemo uporabom glagola.

**Završni dio:** izdvajamo neku osnovnu misao ili izražavamo svoj stav o onome što smo promatrali/opisivali.

Zadatak za samostalni rad:

* Trebate opisati prijatelja iz razreda. Pritom trebate voditi računa da opis sadržava sve ovo što smo rekli da je za opis bitno. Vodite računa da je riječ o portretu.

Budite vrijedni i odgovorni u radu.

Lijep pozdrav svima. ☺