**PRILOŽNE OZNAKE**

* izriču **okolnosti vršenja predikatne radnje**
* **dopuna su predikatu** u rečenici

1. **PRILOŽNA OZNAKA MJESTA**

**Pitanja:** gdje? kamo? kuda? odakle? dokle?

**PAZI!!!**

1. **gdje** označava **mjesto**: *Stanujem u Valpovu.* (Gdje stanujem?)
2. **kamo** označava **cilj**: *Ići ću u Osijek.* (Kamo ću ići?)
3. **kuda** označava **smjer (put)**: *Putujem kroz Petrijevce.* (Kuda putujem?)
4. **PRILOŽNA OZNAKA VREMENA**

**Pitanja:** kad(a)? otkad(a)? dokad(a)? koliko dugo?

*Jučer sam spavala do dvanaest sati.*

1. **PRILOŽNA OZNAKA NAČINA**

**Pitanja:** kako? na koji način?

*Uspješno je to riješio. Ponašaš se kao on. Brblja bez prestanka.*

1. **PRILOŽNA OZNAKA UZROKA**

**Pitanja:** zašto? zbog čega? što je razlog?

*Kosa joj je počela opadati zbog stresa.*

* prvo je doživjela stres
* zatim joj je opala kosa
* uzrok prethodi radnji!!!

*Zato ju je volio. Neki su ljudi zbog ljubavi u stanju svašta podnositi.*

1. **PRILOŽNA OZNAKA NAMJERE**

**Pitanja:** radi čega? s kojom namjerom? što je cilj?

*Idem na ekskurziju radi druženja.*

*Trčim radi zdravlja. Pozvali su me na kavu. Idem po sok. Štedim za tebe. Poslušaj ih radi sebe.*

Namjera je svrha, cilj radnje.

1. **PRILOŽNA OZNAKA KOLIČINE**

**Pitanja:** koliko? koliko puta?

*Previše ste pojeli.*

*Premda ste jeli više puta, ne znači da ste siti.*

1. **PRILOŽNA OZNAKA SREDSTVA**

**Pitanja:** čime? (instrumental bez prijedloga)

*Sušilom sušim kosu. Glačalom glačam. Olovkom pišem zadaću.*

1. **PRILOŽNA OZNAKA DRUŠTVA**

**Pitanje:** s kim?

* izriče s kim je subjekt u društvu
* instrumental s prijedlogom: *Sanja je s društvom pričala o njemu.*

*Rekao je da će doći s Markom. Hoćeš li doći s njima?*

**PAZI!**

**Prijedlog *SA* pišemo:**

1. kada riječ iza prijedloga započinje sa S, Š, Z, Ž ili suglasničkom skupinom u kojoj je neki od njih drugi glas: sa žalom, sa pšenicom…
2. kada je iza samo jedan glas: sa b
3. ispred zamjenice mnom: sa mnom
4. **PRILOŽNA OZNAKA POSLJEDICE:**

**Pitanje:** S kojom posljedicom?

* obično se izriče izrazom do + imenica u genitivu

*Smijali smo se do suza.*

*Trčimo do iznemoglosti.*

1. **PRILOŽNA OZNAKA POGODBE**

* izražava uvjet pod kojim će se izvršiti radnja izražena predikatom

*Bez truda nema uspjeha.*

*Uz dobar plan grada lako ćemo se snaći.*

1. **PRILOŽNA OZNAKA DOPUŠTANJA**

**Pitanje:** Unatoč čemu?

*Bili su dobri slušatelji unatoč umoru.*

*Sve se čulo usprkos bučnom orkestru.*

*Uza sve napore nisu uspijevali otvoriti poklopac.*

1. **PRILOŽNA OZNAKA IZUZIMANJA**

**Pitanja:** Osim čega? Izuzimajući što?

*Svi su pljeskali osim nekolicine.*

*Položio je sve ispite izuzev fiziku.*

*Veselili su se svi osim tebe.*

**Zadatak za vježbu priložnih oznaka:**

**U sljedećim rečenicama podcrtaj sve priložne oznake i odredi im vrstu.**

**Pazi! U nekim rečenicama imaš više od jedne PO.**

* 1. *Noć je padala na grad.*
  2. *Posipao se pepelom.*
  3. *Moja ponuda bila je drage volje prihvaćena.*
  4. *Došao je k nama u predvečerje.*
  5. *Učio si premalo.*
  6. *Idem u kino sa Sanjom.*
  7. *Zrak ključa od sparine.*
  8. *Nasmijali smo se do suza.*
  9. *Svi su pjevali osim Marka.*
  10. *Doći ću usprkos kiši.*
  11. *Uz dobru organizaciju sve ćeš stići.*
  12. *Marljivo učim radi upisa na fakultet.*