**LEKSIKOGRAFIJA**

**LEKSIKOGRAFIJA** – znanost koja se bavi teorijom i praksom sastavljanja rječnika.

**LEKSIKOGRAF** – osoba koja sastavlja i obrađuje rječnik.

**RJEČNIK** – knjiga koja sadrži riječi nekoga jezika s objašnjenjem njihova značenja ili njihov prijevod na drugi jezik.

Rječnik se sastoji od **leksikografskih članaka**.

**Leksikografski se članak sastoji od triju temeljnih dijelova:**

**NATUKNICA (LEMA) + ODREDNICE + LEKSIKOGRAFSKA DEFINICIJA = LEKSIKOGRAFSKI ČLANAK**

**Natuknica ili lema** – riječ koja se objašnjava. Uvijek je **u kanonskom obliku** (imenske su riječi u nominativu jednine, a glagoli u infinitivu).

**Odrednice:**

1. **etimološka** (ukazuje na podrijetlo riječi)
2. **gramatička** (vrsta riječi, rod, neki oblici riječi)
3. **normativna** (status riječi u standardnom jeziku: npr. je li riječ arhaizam, historizam, dijalektizam i sl.)
4. **stilistička** (pripada li riječ književnom, administrativnom, razgovornom, znanstvenom stilu i sl.)

**Leksikografska definicija** – objašnjava značenja natuknice tako da ona budu razumljiva prosječnom govorniku.

***GRAMATIČKA ODREDNICA DEFINICIJA, ZNAČENJE***

***knjiga*** ž. r. (dat. jed. knjizi) – 1. više listova s tekstom ili s tekstom

i slikama povezanih zajedničkim hrptom koji su

***NATUKNICA*** namijenjeni da kao cjelina služe čitanju ili proučavanju

***(LEMA)*** 2. meton., učenje, učenost, znanje

***STILISTIČKA ODREDNICA***

**Zadatak za učenike:**

* Proučiti primjer leksikografskoga članka na 68. str. Fon-Fona 1 (*pandur*)
* Proučiti primjer leksikografskoga članka na 69. str. Fon-Fona 1 (*antika*)
* Služeći se nekim rječnikom hrvatskoga jezika koji imate kod kuće ili na internetu izaberite neku lemu, proučite ju i taj leksikografski članak zapišite u bilježnicu. Poželjno je da pronađete lemu sa što više odrednica.

Svaki dio izabranog leksikografskog članka ispišite ili obojite drugom bojom. Na kraju napišite legendu, tj. objašnjenje što koja boja označava.

**RJEČNICI**

**ENCIKLOPEDIJSKI**  **JEZIČNI**

- obrađuju izvanjezični svijet - obrađuju jezik

- bave se **pojmovima** - bave se **riječima**

**ENCIKLOPEDIJSKI se rječnici dijele:**

1. **po opsegu** na enciklopedije (opsežne) i leksikone (sažetiji od enciklopedija)
2. **po sadržaju** na opće i posebne

Opće enciklopedije i leksikoni daju obavijesti o svim područjima ljudskog znanja i ljudske djelatnosti (*Opća enciklopedija, Opći leksikon…).*

Posebne enciklopedije i leksikoni daju obavijesti o pojmovima samo jedne struke ili jedne grane ljudske djelatnosti (*Medicinska enciklopedija, Pomorska enciklopedija, Sportski leksikon, Pomorski leksikon*…).

**JEZIČNI se rječnici dijele:**

1. **po sadržaju:** općejezični i posebni (specijalni)

Općejezični obrađuju opće uporabne riječi i običnije stručne nazive (Anićev *Rječnik hrvatskoga jezika*).

Posebni obrađuju pojedini leksički sloj ili nazive pojedine struke (*Rječnik stranih riječi, Rječnik osobnih imena, Filozofski rječnik, Psihologijski rječnik…)*

1. **po opsegu:** mali (džepni), srednji (priručni) i veliki
2. **po broju jezika** koji obuhvaćaju: jednojezični, dvojezični, višejezični (obuhvaća tri ili više jezika)

**Zadatak za učenike:**

* Pročitati objašnjenja riječi *otok* iz rječnika i iz enciklopedije (str. 66. u Fon-Fonu 1). Uočiti razliku.