**SINONIMI**

**SINONIMI** – riječi različitog izraza (glasova/slova), a istog ili sličnog sadržaja (značenja).

* **PAZI!** Sinonimi **uvijek pripadaju istoj vrsti riječi!**

**SINONIMIJA** – pojava kada imamo dvije ili više riječi koje imaju isto ili gotovo isto značenje.

Dva sinonima čine **sinonimski par**: *sustav - sistem*

Tri i više sinonima čine **sinonimski niz:** *uvrstiti se - poredati se - svrstati se…*

**I. Vrste sinonima prema opsegu sadržaja:**

1. **istoznačnice (potpuni sinonimi)**

* zamjenjivi u svim kontekstima: *knjižnica – biblioteka*, *tuga – žalost*
* rijetke, obično je jedan parnjak **hrvatski leksem**, a drugi **posuđenica** (prednost UVIJEK dati hrv. leksemu)

*npr.* ***tiskara*** *– štamparija,* ***sustav*** *– sistem,* ***tisuća*** *– hiljada,* ***dopustiti*** *– dozvoliti…*

1. **bliskoznačnice (djelomični sinonimi)**

* zamjenjivi samo u nekim situacijama: *kuća - dom, klupa – stol*

Leksemi ***generacija****,* ***naraštaj****,* ***pokoljenje*** jesu **bliskoznačnice** jer se ***generacija*** može odnositi i na ljude i na životinje i na stvari, ***naraštaj*** samo na ljude i životinje, a ***pokoljenje*** samo na ljude.

**Bliskoznačnice su i sinonimi ako jedan leksem pripada književnom jeziku, a drugi nekom lokalnom govoru (narječju) ili žargonu:**

*npr. magarac – osel, tovar, kenjac / perina – blazina / luk – kapula…* (područno obilježen leksik)

*glava – tikva, tintara / kosa – flora, griva, skalp / jedinica – kolac, kulja, kec, oscar* (žargon)

**II. Vrste sinonima prema usvojenosti:**

1. **kontekstualni (individualni) sinonimi**

* sinonimi su samo u određenom kontekstu jer im je autor dao takvo značenje (npr. Tin Ujević u pjesmi u sinonimni odnos stavlja *ženu* i *gospu*: „Božanska ženo, gospo nepoznata…“)

1. **samostalni (općejezični) sinonimi**

* sinonimi koje svi prepoznajemo kao sinonime, ne ovise o kontekstu (*vući - potezati*)